
  50                                                        DR 30.11.2017                                                    

 
Kedua, saya percaya penguatkuasaan ini tidak berjalan dengan lancar. Ada 

kelompangan, ada perkara-perkara yang perlu diperbaiki supaya pengedar-pengedar 
dadah, penagih dadah ini dikenakan satu tindakan untuk menyedarkan mereka supaya 
boleh pulih tidak menjadi penagih dadah. 

Saya percaya, dengan sedikit perubahan yang ada pada Akta Dadah ini, sedikit 
sebanyak boleh memberi satu kuasa baru kepada hakim-hakim. Akan tetapi saya lebih 
percaya penguatkuasaan ini tidak payah pakai akta, ikut landasan dan undang-undang 
yang telah sedia ada yang boleh memastikan dadah ialah satu benda yang memberi 
ancaman kepada umat manusia tidak kira di Malaysia atau di mana-mana. 

Dengan ini, saya menyokong pindaan Rang Undang-undang Akta Dadah 
Berbahaya 1952 kepada 2017. Terima kasih. Saya menyokong. 

Timbalan Yang di-Pertua [Dato’ Sri Haji Ismail bin Haji Mohamed Said]: ya 
Yang Berhormat Padang Serai. 

 

3.14 ptg. 

Tuan N. Surendran a/l K. Nagarajan [Padang Serai]: Terima kasih Tuan Yang 
di-Pertua. Tuan Yang di-Pertua, pertama sekali kita mengalu-alukan percubaan oleh 
pihak kerajaan untuk memansuhkan MDP ataupun mandatory death penalty ini. Better 
late than never, dengan izin kerana telah lama kita meminta supaya hukuman mati 
mandatori ini dimansuhkan. Akan tetapi kita juga masih kecewa kerana ada kekurangan 
pada rang undang-undang yang telah dibawa pada hari ini. 

Saya akan sentuh perkara-perkara tersebut. Akan tetapi sebelum itu kita perlu 
ingat apakah objektif kita dalam membawa rang undang-undang ini di Parlimen. Apakah 
objektif seksyen 39 ini dan sebagainya. Ia adalah untuk menghentikan pengedaran 
dadah, gejala ataupun jenayah berat pengedaran dadah di negara kita. Adakah undang-
undang ini yang ada pada statute book kita sejak tahun 1983 ini berkesan? Daripada 
ucapan Yang Berhormat Menteri sendiri adalah jelas tidak berkesan. Yang Berhormat 
Menteri sendiri dalam ucapannya semasa introduce rang undang-undang ini menyatakan 
bahawa kes-kes masih banyak, masih tinggi. 

Itu masalahnya. Oleh sebab itu kita kata bahawa tindakan kerajaan dalam cuba 
memansuhkan mandatory death penalty ini perlu langkah pertama. Kita perlu bergerak 
ke arah untuk memansuhkan hukuman mati sepenuhnya kerana ia tidak berkesan. Jelas 
daripada ucapan Yang Berhormat Menteri sendiri. 

Di dalam ucapan itu juga tidak ada satu fakta pun yang menyatakan bahawa 
adanya hukuman mati itu telah mengurangkan gejala dadah ataupun jenayah berat. 
Sebenarnya Tuan Yang di-Pertua, kesemua study dan penyelidikan yang dibuat di 
seluruh dunia menunjukkan bahawa walaupun ada hukuman mati, ia tidak 
mengurangkan jenayah berat, ia tidak efektif, is not a proven deterrent. 

Ini sesuatu yang perlu kita mengingati kerana Tuan Yang di-Pertua kenapa kita 
perlu ingat adalah bahawa kalau kita ada hukuman mati, sentiasa ada risk atau bahaya 
seorang yang tidak bersalah, di dapati bersalah dan digantung sehingga mati. Ini adalah 
sesuatu yang pernah berlaku berkali-kali. Bukan sahaja dalam negara kita, di US baru-
baru ini kes Lamonte McIntyre yang keluar daripada penjara selepas 23 tahun tetapi 
sebenarnya tidak bersalah. 

Di Malaysia kita, kes yang terkemuka kes pembunuhan Jean Sinnappa, 
Karthigesu dibebaskan daripada death row tidak lama sebelum beliau digantung kerana 
terdapat miscarriage of justice. 

Tuan Yang di-Pertua, human justice is fallible and the death penalty is 
irrevocable, dengan izin. Oleh sebab itu kita perlu mansuhkan. Akan tetapi satu lagi 
perkara yang saya rasa adalah relevan pada perbincangan pada hari ini adalah bahawa 
terdapat juga ramai rakyat Malaysia yang berada di death row di Singapura disebabkan 
isu pengedaran dadah. Di Singapura, mereka mempunyai satu undang-undang yang 
tidak berperlembagaan yang mencabul hak orang yang dituduh di bawah akta tersebut. 

 

 

 

 



Kedua, saya percaya penguatkuasaan ini tidak berjalan dengan lancar. Ada kelompangan, ada perkara-perkara yang perlu diperbaiki supaya pengedar-pengedar dadah, penagih dadah ini dikenakan satu tindakan untuk menyedarkan mereka supaya boleh pulih tidak menjadi penagih dadah. Saya percaya, dengan sedikit perubahan yang ada pada Akta Dadah ini, sedikit sebanyak boleh memberi satu kuasa baru kepada hakim-hakim. Akan tetapi saya lebih percaya penguatkuasaan ini tidak payah pakai akta, ikut landasan dan undang-undang yang telah sedia ada yang boleh memastikan dadah ialah satu benda yang memberi ancaman kepada umat manusia tidak kira di Malaysia atau di mana-mana. Dengan ini, saya menyokong pindaan Rang Undang-undang Akta Dadah Berbahaya 1952 kepada 2017. Terima kasih. Saya menyokong. Timbalan Yang di-Pertua [Dato' Sri Haji Ismail bin Haji Mohamed Said]: ya Yang Berhormat Padang Serai. 3.14 ptg. Tuan N. Surendran a/l K. Nagarajan [Padang Serai]: Terima kasih Tuan Yang di-Pertua. Tuan Yang di-Pertua, pertama sekali kita mengalu-alukan percubaan oleh pihak kerajaan untuk memansuhkan MDP ataupun mandatory death penalty ini. Better late than never, dengan izin kerana telah lama kita meminta supaya hukuman mati mandatori ini dimansuhkan. Akan tetapi kita juga masih kecewa kerana ada kekurangan pada rang undang-undang yang telah dibawa pada hari ini. Saya akan sentuh perkara-perkara tersebut. Akan tetapi sebelum itu kita perlu ingat apakah objektif kita dalam membawa rang undang-undang ini di Parlimen. Apakah objektif seksyen 39 ini dan sebagainya. Ia adalah untuk menghentikan pengedaran dadah, gejala ataupun jenayah berat pengedaran dadah di negara kita. Adakah undang- undang ini yang ada pada statute book kita sejak tahun 1983 ini berkesan? Daripada ucapan Yang Berhormat Menteri sendiri adalah jelas tidak berkesan. Yang Berhormat Menteri sendiri dalam ucapannya semasa introduce rang undang-undang ini menyatakan bahawa kes-kes masih banyak, masih tinggi. Itu masalahnya. Oleh sebab itu kita kata bahawa tindakan kerajaan dalam cuba memansuhkan mandatory death penalty ini perlu langkah pertama. Kita perlu bergerak ke arah untuk memansuhkan hukuman mati sepenuhnya kerana ia tidak berkesan. Jelas daripada ucapan Yang Berhormat Menteri sendiri. Di dalam ucapan itu juga tidak ada satu fakta pun yang menyatakan bahawa adanya hukuman mati itu telah mengurangkan gejala dadah ataupun jenayah berat. Sebenarnya Tuan Yang di-Pertua, kesemua study dan penyelidikan yang dibuat di seluruh dunia menunjukkan bahawa walaupun ada hukuman mati, ia tidak mengurangkan jenayah berat, ia tidak efektif, is not a proven deterrent. Ini sesuatu yang perlu kita mengingati kerana Tuan Yang di-Pertua kenapa kita perlu ingat adalah bahawa kalau kita ada hukuman mati, sentiasa ada risk atau bahaya seorang yang tidak bersalah, di dapati bersalah dan digantung sehingga mati. Ini adalah sesuatu yang pernah berlaku berkali-kali. Bukan sahaja dalam negara kita, di US baru- baru ini kes Lamonte McIntyre yang keluar daripada penjara selepas 23 tahun tetapi sebenarnya tidak bersalah. Di Malaysia kita, kes yang terkemuka kes pembunuhan Jean Sinnappa, Karthigesu dibebaskan daripada death row tidak lama sebelum beliau digantung kerana terdapat miscarriage of justice. Tuan Yang di-Pertua, human justice is fallible and the death penalty is irrevocable, dengan izin. Oleh sebab itu kita perlu mansuhkan. Akan tetapi satu lagi perkara yang saya rasa adalah relevan pada perbincangan pada hari ini adalah bahawa terdapat juga ramai rakyat Malaysia yang berada di death row di Singapura disebabkan isu pengedaran dadah. Di Singapura, mereka mempunyai satu undang-undang yang tidak berperlembagaan yang mencabul hak orang yang dituduh di bawah akta tersebut.